b"\n_START_ARTICLE_\nMednarodna avtomobilisti\xc4\x8dna zveza\n_START_PARAGRAPH_\nMednarodna avtomobilisti\xc4\x8dna zveza (uradno francosko F\xc3\xa9d\xc3\xa9ration Internationale de l'Automobile, kratica FIA) je neprofitna zveza, ustanovljena 20. junija 1904, ki zastopa interese avtomobilizma in uporabnikov avtomobilov._NEWLINE_Ustanovljena je bila kot Association Internationale des Automobile Clubs Reconnus (AIACR), ki je strukturirana kot internacionalna organizacija nacionalnih klubov. Sede\xc5\xbe ima v Parizu , Francija in je sestavljena iz 207 nacionalnih organizacij v 122 dr\xc5\xbeavah. Trenutni predsednik je Jean Todt._NEWLINE_Javnosti je FIA najbolj poznana kot organizatorka motornih dirk. Leta 122 je FIA dodelila organizacijo motornih dirk komiteju CSI (Commission Sportive Internationale de la FIA|Commission Sportive Internationale), ki se je kasneje preimenoval v FISA (F\xc3\xa9d\xc3\xa9ration Internationale du Sport Automobile). Prestrukturiranje FIE leta 1993 je povzro\xc4\x8dilo izginotje FISA, tako da je organizacija dirk spet padla direktno na FIA._NEWLINE_Kot pri nogometu FIFA, je FIA poznana po svojem francoskem imenu in kratici, \xc4\x8deprav jo bi lahko prevedli v Svetovno avtomobilisti\xc4\x8dno zvezo.\n_START_SECTION_\nZgodovina dogodkov\n_START_PARAGRAPH_\nV sezoni 1950 je FIA organizirala prvo avtomobilisti\xc4\x8dno svetovno prvenstvo za dirka\xc4\x8de, ki ga danes poznamo pod imenom Formula 1._NEWLINE_Leta 1955 je FIA priredila svetovno vzdr\xc5\xbeljivostno prvenstvo, prvo tako serijo za \xc5\xa1portne avtomobile. Do leta 1981 so podeljevali le to\xc4\x8dke konstruktorjem. Od leta 1982 pa je bilo dodano \xc5\xa1e dirka\xc5\xa1ko prvenstvo, ki je potekalo do sezone 1993._NEWLINE_V sezoni 1973 je FIA organizirala prvo svetovno Reli prvenstvo. Prva dirka pa je bila organizirana v Monaku."